Аляксандр Лукашэнка адзначыў, што галоўнае пытанне, якое ён хацеў бы абмеркаваць з Рыгорам Рапотам, — гэта, вядома ж, інтэграцыйныя праекты і праблемы ў саюзным будаўніцтве Беларусі і Расіі. “Не ўтойваў і не буду ў гэтай размове ўтойваць: вельмі шмат праблем намецілася ў нас у краіне, вельмі шмат крытыкі ў адрас не толькі інтэграцыі на ўзроўні дзвюх дзяржаў, але і на ўзроўні Еўразійскага эканамічнага саюза, СНД. Хоць СНД тую функцыю, якую можа выконваць, выконвае і рухаецца тымі тэмпамі, якія мы задаём, галоўнае — гэта, вядома ж, Еўразійскі эканамічны саюз і саюз Беларусі і Расіі”, — падкрэсліў кіраўнік дзяржавы.